SA-Geskiedenis Gilde – Robertson, Weskaap
Gilde uitstappie op Saterdag, 16 November 2019. Sien foto hieronder.
Baie welkom by die amptelike Afrikaanse webblad van die SA-Geskiedenis Gilde, Robertson. Die Gilde was gestig in Februarie 2017 deur ’n groep gewone mense met ’n passie vir die geskiedenis. Ons fokus is slegs op Suid-Afrikaanse geskiedenis en baie belangrik, die ryke geskiedenis van Robertson en onmiddellike omgewing.
Byeenkomste word maandeliks gehou by die plaaslike museum. Lede kry die geleentheid om ’n voorlegging te doen oor ’n onderwerp van sy/haar keuse. ’n Voorlesing word óók gedoen oor ’n brokkie geskiedenis met betrekking tot Robertson. Verlede jaar was die Gilde baie bevoorreg om besoek te word deur Professor Hermann Giliomee, bekende historikus en skrywer. Hy het sy outobiografie bekendgestel met ’n praatjie getiteld “Getuie van Groot Tye – ’n Historikus kyk na ons eie tyd.”
Gilde lede en gades besoek die Danie le Roux Museum op Bonnievale: 16 November 2019
Die Gilde sluit die verrigtinge van 2019 af met 'n besoek aan die Museum asook die Angora Stud gasteplaas waar 'n interessante klassieke versameling motors uitgestal word.
Dave Pepler besoek die Gilde op 15 Augustus 2019
Dave Pepler vertel staaltjies uit sy grootword jare op Robertson. Voor v.l.n.r.: Jacobus Kloppers, Jean van der Merwe, Dave Pepler, Dianne Coetzee. Agter v.l.n.r.: Len van Aswegen, Johan du Preez, Hennie van Dyk, Adriaan Landman, Maree Rabie, Rudi Oosthuizen.
Prof. Hermann Giliomee besoek die Gilde op 23 November 2017
Die titel van Prof. Giliomee se praatjie is: “Getuie van Groot Tye –‘n Historikus kyk na ons eie tyd”. V.l.n.r.: Dianne Coetzee, Maree Rabie, Len & Anita van Aswegen, Jacobus Kloppers, Prof. Hermann Giliomee, Helena Liebenberg, Johan du Preez, Jean van der Merwe, Hennie van Dyk en Rudi Oosthuizen.
’n Gedig van 13 sesreëlige strofes in feitlik suiwer Afrikaans deur H.C. van den Berg en P.P. Hugo verskyn in De Vriend in Bloemfontein.
— 25 Mei 1866